Shibaten ehk shibatengu ehk enkō, mäe- ja jõeyokai Jaapanis. Shibatenid elavad Tokushima ja Kōchi prefektuurides jõgede kallastel. Nad näevad välja nagu karvased, alasti poisid või ahvid, umbes kolm shakut (91 cm) pikad. Vaatamata väikesele kasvule on nad täiskasvanud meestest tugevamad. Shibatenid veedab talve mägedes, inimestest eemal. Seal tekitavad nad fantoomhelisid, nagu langeksid puud või veereksid kaljurahnud. 6. kuu 6. päeval tulevad shibatenid mägedest jõgedesse ja muunduvad enkōdeks.
Shibatenitele maitsevad kurgid. Nad tungivad aedadesse, kui köögiviljad on valmis ja võivad aia tühjaks süüa.
Shibatenile meeldib maadelda. Kui inimene liigub öösel jõekaldal, hüppab välja shibaten ja kutsub ta sumomatšile. Alguses kaotab shibaten meelega ja kutsub siis inimese kordusmatšile. See jätkub ja jätkub, shibaten kasutab järk-järgult üha rohkem jõudu. Enne kui inimene arugi saab, on möödunud terve öö ja ja minestab kurnatusest. Kui ta ärkab, pole shibatenist jälgegi ning jääb mulje, et ta on maadelnud nagu lollakas kaljurahnu, põhupalli või kännuga.
Allikas: Yokai.com
August, 2022